ককেশাস পর্বতমালা
ককেশাস পর্বতমালা হল ইউরোপ ও এশিয়ার অন্তর্চ্ছেদে অবস্থিত একটি পর্বত ব্যবস্থা। কৃষ্ণ সাগর এবং ক্যাস্পিয়ান সাগরের মাঝখানে প্রসারিত, এটি ককেশাস নামক অঞ্চলটি ঘিরে রয়েছে এবং ইউরোপের সর্বোচ্চ শিখর এলব্রুস পাহাড় এই পর্বতমালাতেই অবস্থিত। ককেশাস পর্বতমালার উত্তরে বৃহত্তর ককেশাস এবং দক্ষিণে ক্ষুদ্র ককেশাস অবস্থিত। বৃহত্তর ককেশাস পশ্চিম-উত্তরপশ্চিম থেকে পূর্ব-দক্ষিণপূর্ব দিকে প্রসারিত। পর্বতমালাটি কৃষ্ণ সাগরের উত্তর-পূর্ব উপকূলের সোচির কাছাকাছি ককেশিয়ান প্রাকৃতিক রিজার্ভ থেকে ক্যাস্পিয়ান সাগরের কাছে বাকু পর্যন্ত অগ্রসর হয়েছে। বৃহত্তর কাকেসাসের ১০০ কিমি (৬২ মা) দক্ষিণ ক্ষুদ্র ককেশাস সমান্তরাল ভাবে অবস্থিত। বৃহত্তর এবং ক্ষুদ্র ককেশাসের রেঞ্জগুলি লিকি রেঞ্জ দ্বারা সংযুক্ত, এবং লিকি রেঞ্জের পশ্চিম ও পূর্ব দিকে কলচিস সমভূমি এবং কুড়-আরাজ নিম্নভুমি অবস্থিত। মেসেখি রেঞ্জ ক্ষুদ্র ককেশাস ব্যবস্থার একটি অংশ। দক্ষিণ-পূর্ব দিকে আরাস নদী ক্ষুদ্র ককেসাকে তুলেশ পর্বতমালা থেকে আলাদা করে, যা দক্ষিণ-পূর্ব আজারবাইজান এবং ইরানের সীমান্তকে অতিক্রম করে। ক্ষুদ্র ককেশাসিয়া এবং আর্মেনিয়ান পার্বত্য অঞ্চল ট্রান্সককেসিয়ান উচ্চভূমি গঠন করে, যা তাদের পশ্চিমাংশে তুরস্কের উত্তর-পূর্ব দিকের পূর্ব এনাটোলিয়ার উচ্চভূমির সাথে মিশে যায়। ককেশাসের পরিসরের সর্বোচ্চ শিখর হল বৃহত্তর ককেশাসের এলব্রুস পর্বত, যা সমুদ্রতল থেকে ৫,৬৪২ মিটার (১৮,৫১০ ফু) উচু। ২০১৪ সালের শীতকালীন অলিম্পিক পর্বতমালার কাছে সোচিতে আয়োজন করা হয়।